Aarhuus Stifts-Tidende, 1842-12-24
Under Branden i Kasan afbrændte ogsaa en egen Fabrik, en Knutfabrik som, efter russiske Blade, aarligen leverede flere Millioner Kjeppe og Remme til Knutsvøberne. (Lad nu en Statistiker udregne hvor mange hundrede Mill. Knutslag der aarlig maae blive uddeelte i det russiske Rige, for at beskjæftig denne ene Fabrik, af hvilket Slags der gives flere) Blandt de militaire Forholdsregler, som i den sidste Tid ere trufne i Paris for at sikkre Kongens Liv, er ogsaa den, at der ved Nattens Frembrud commanderes et halvt Compagni Grenaderer med ladte Geværer til Vestibulen foran Trappen i Pavillonen de Horloge, hvorfra de i en Hast kunne være tilstede, hvis der skulde udbryde Uroligheder i Thuilleriernes nærmeste Omgivelse. (Der er stærk Tale om, igjen at indføre Regimentspræster i den franske Armee.) Hertugen af Wellington havde nylig nær mistet Livet paa en tragi-comisk Maade. Et Been af en Agerhone kom nemlig til at sidde fast i hans Hals i en saadan Stilling, at Lægerne ikke kunde tage det ud med Tangen, men vare nødte til at støde det ned, hvilket naturligviis ikke kunde skee uden betydelige Læsioner. Jmidlertid er dog Hertugen nu uden Livsfare. Taagen har i de første Dage af denne Maaned været saa stærk i Paris, at man om Dagen maatte tænde Lamperne i Passagerne (de lukkede Gjennem gange), og at man maatte afsige de militaire Manoeuvrer, da Evolutioner vare umulige at udføre, hvor Synskredsen var indskrænket til faa Fod. flere af Theatrene trængte Taagen saaledes ind, at de fra Scenen længere bortfjernede Tilskuere Jntet kunde see. Paa Gaderne kjørte man i Skridt og iagttog den største Omhyggelighed med Hensyn til Collisioner. Paa Landeveiene stode Passagererne udaf Diligencerne og spadserede ved Siden, medens Postillonen gik med Lygter foran Hestene og ledede disse hvorfor mange af Diligencerne kom 7 til 8 Timer efter Bestemmelsen til Paris. I Hammerværket i Bourgos har der tildraget sig en skrækkelig Ulykke. En ung Arbeider var gaaet ned i Blæsecylinderen, for at smøre den; nogle Øieblikke efter spurgte Maskinmesteren, om han var færdig, og da den unge Mand ikke svarede, troede han, at han allerede var oppe igjen, og satte Maskinen i Gang. Kolben trængte strax ind i Cylinderen, og den unge Mand, der endnu var derinde, blev aldeles sønderknuust. I Nærheden af Neapel, i Aversa Dalen, er en berømt Daarekiste. De fleste Patienter komme hid uden Papirer, uden skriftlige Oplysninger, saa Lægerne slet ikke vide Grunden til deres Vanvid, hvorved deres Helbredelse vanskeliggjøres i høi Grad. Hvilke Midler griber man nu til J et Galleri har man opstillet en stor Mængde smaae, fuldkomment modellerede og beklædte Figurer af Vox, som ere sammenstillede i Grupper og saaledes danne Scener af Livet, der ere istand til, pludseligt at forvirre eller dog dybt at ryste Aanden, f. Ex. et Røverangreb paa en Vogn, en Orgie blandt halvnogne Qvinder, en Jldløs, et Skibbrud, en Spillehuusscene o. s. fr. Lægen ledsager den nysankomne Vanvittige gjennem dette Gallerie, og standser med ham foran enhver af disse Scener. Ved Synet af En eller Anden kommer Patienten i Almindelighed i stærkt Oprør, udstøder et Skrig o. m. d. Nu har man fundet Vanvidets Aarsag, som nu Kunsten lettere og sikkrere kan bekæmpe.